Milan moda haftaligi

Milan moda haftaligi () – har yarim yilda Italiyaning Milan shahrida oʻtkaziladigan liboslar koʻrgazmasi. Har yili fevral/mart oylarida kelasi kuz/qish kolleksiyalari, sentyabr/oktyabr oylarida esa kelasi bahor/yoz kolleksiyalari namoyish etiladi. Bu haftalikda koʻplab dizaynerlar oʻzlarining yangi ishlanmalari va kelgusi mavsum uchun kolleksiyalarini taqdim etadilar. Milan moda haftaligi Nyu-York, Parij va London moda haftaliklari bilan bir qatorda dunyodagi „yirik toʻrtlik“ moda haftaliklaridan biri hisoblanadi.

 Tarix va jarayonlar 
1958-yilda tashkil etilgan Milan moda haftaligi dunyodagi „yirik toʻrtlik“ moda haftaliklaridan biri hisoblanadi. Qolgan uch moda haftaliklari Parij, London va Nyu-York moda haftaliklaridir. Moda haftaliklarining oʻtkazilish tartibi odatda quyidagicha boʻladi, avval Nyu-York, soʻng London, undan keyin Milan va nihoyat Parijda yakunlanadi. 1958-yildan boshlab Milan moda haftaligi har yili ikki marta ayollar va erkaklar modasi uchun alohida haftalik shaklida oʻtkazib kelinadi.

Milan moda haftaligi qisman Italiya Milliy Moda Palatasi (Camera Nazionale della Moda Italiana) tomonidan tashkil etadi. Ushbu notijorat uyushma Italiya modasining rivojlanishini tartibga solish, muvofiqlashtirish va targʻib qilish bilan shugʻullanadi, shuningdek, Milan shahridagi moda tadbirlari va namoyishlarini oʻtkazish uchun ham mas’ul hisoblanadi. Camera Sindacale della Moda Italiana uyushmasi 1958-yil 11-iyun kuni tashkil etilgan boʻlib, hozirgi Camera Nazionale della Moda Italianaga aylangan tashkilotning dastlabki shaklidir.

 2020–2022: Milano raqamli moda haftaliklari 
COVID-19 pandemiyasi sababli 2020-yilgi Milan moda haftaligi faqat raqamli platformalar orqali, yaʼni 2020-yil 14-iyuldan 17-iyulgacha onlayn tarzda oʻtkazilgan.

2022-yilda Gucci brendi birinchi marta Milan moda haftaligida oʻz kolleksiyasini namoyish etish uchun 136 nafar egizak modellarni sahnaga chiqargan.

 Asosiy daromadlar 
2021-yilda Milan moda haftaligidan olingan daromadlar quyidagicha boʻlgan:

 Ishtirokchilar/tashrif buyuruvchilar: 30 000
 Umumiy daromad: €64 mln
 Shahar daromadi: 15,5 million yevro
 Biznes daromadi: 48,5 million yevro
 Inshoot daromadi: 7 million yevro
 Restoran daromadi: €22 million
 Chakana daromad: €26 million
 Turar-joydan olinadigan daromad: €9 million
 Bir nafar tashrif buyuruvchiga oʻrtacha xarajat: €1 902

 Yana qarang 
 London moda haftaligi
 Parij moda haftaligi
 Nyu-York moda haftaligi
 Berlin moda haftaligi

 Manbalar 

 Havolalar 
 Milan moda haftaligining rasmiy sayti
 Milan moda haftaligi ayollar kiyimlari
 Milanda moda haftaligida erkaklar kiyimi
 Milan moda haftaligi 2019 Gucci News

Turkum:Moda haftaliklari
Turkum:Milanda moda
Turkum:Italiyadagi moda tadbirlari
Turkum:Milandagi turistik manzillar